Na temelju članka 63. Zakona o zaštiti okoliša („Narodne novine“ broj 80/13., 153/13., 78/15., 12/18. i 118/18.) i članka 5. stavka 3. Uredbe o strateškoj procjeni utjecaja strategije, plana i programa na okoliš („Narodne novine“, broj 3/17.) te članka 55. Statuta Koprivničko-križevačke županije („Službeni glasnik Koprivničko-križevačke županije 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20, 3/21., 4/21.-pročišćeni tekst) Župan Koprivničko-križevačke županije donosi

**ODLUKU**

**o započinjanju postupka strateške procjene utjecaja na okoliš**

**V. Izmjena i dopuna Prostornog plana**

**Koprivničko-križevačke županije**

**I.**

Donošenjem ove Odluke započinje postupak strateške procjene utjecaja na okoliš V. Izmjena i dopuna Prostornog plana Koprivničko-križevačke županije (u daljnjem tekstu: Izmjene plana).

Temeljem Zakona o prostornom uređenju („Narodne novine“ broj 153/13., 65/17., 114/18., 39/19 i 98/19.), Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije (u daljnjem tekstu: Upravni odjel) je nositelj izrade Izmjena plana i nadležno tijelo za provođenje strateške procjene, dok je Zavod za prostorno uređenje Koprivničko-križevačke županije, kao stručno tijelo, izrađivač Izmjena plana.

**II.**

Razlozi donošenja Izmjena plana iz točke I. ove Odluke, kao i ciljevi, programska polazišta te obuhvat Izmjena plana navedeni su u odluci Županijske skupštine Koprivničko-križevačke županije o izradi V. Izmjena i dopuna Prostornog plana Koprivničko-križevačke županije („Službeni glasnik Koprivničko-križevačke županije“ broj 8/21.).

Razlozi izrade Izmjena plana:

* omogućavanje neposredne provedbe zahvata izgradnje geotermalnih elektrana instalirane snage 10 MW i veće, unutar eksploatacijskih geotermalnih polja (Općina Legrad),
* omogućavanje neposredne provedbe zahvata izgradnje solarnih elektrana instalirane snage 10 MW i veće (područje naselja Rasinja),
* omogućavanje neposredne provedbe zahvata izgradnjom kabliranog dalekovoda 35 kV uz županijsku cestu 2081,
* omogućavanje neposredne provedbe zahvata izgradnje trafostanice TS 110/35 kV SE Rasinja i njezino priključenje na postojeću mrežu.

Ciljevi Izmjena plana su:

* iskorištavanja obnovljivih izvora energije (geotermalna energija, sunčana elektrana) te određivanje uvjeta za neposrednu provedbu Plana i mogućnosti izdavanja akata za gradnju neposrednom primjenom ovoga Plana.

Obuhvat Izmjena plana u sadržajnom smislu obuhvaća izmjenu tekstualnog dijela (obrazloženje i odredbe za provođenje) i grafičkog dijela (kartografske prikaze) Prostornog plana Koprivničko-križevačke županije („Službeni glasnik Koprivničko-križevačke županije“ broj 8/01., 8/07., 13/12., 5/14., 3/21. i 6/21.-pročišćeni tekst) (u daljnjem tekstu: Prostorni plan) i

Prije započinjanja postupka strateške procjene Upravni odjel je ishodio mišljenje Ministarstvo gospodarstva i održivog razvoja(KLASA: 351-03/20-01/2108, URBROJ: 517-03-1-1-21-2, od 04. veljače 2021. godine) o obvezi provođenja postupka ocjene o potrebi strateške procjene utjecaja na okoliš.

Nakon provedenog postupka ocjene o potrebi strateške procjene utjecaja na okoliš dobiveno je mišljenje Ministarstvo gospodarstva i održivog razvoja(KLASA: 351-03/21-01/636, URBROJ: 517-05-1-1-21-2, od 23. ožujka 2021. godine) o obvezi provođenja postupka strateške procjene utjecaja na okoliš.

**III.**

Radnje koje će se provesti u postupku strateške procjene utjecaja Izmjena plana na okoliš provode se sukladno odredbama Zakona o zaštiti okoliša („Narodne novine“ broj 80/13., 153/13., 78/15., 12/18. i 118/18.), Uredbe o strateškoj procjeni utjecaja strategije, plana i programa na okoliš („Narodne novine“, broj 3/17.) i odredbama posebnih propisa iz područja iz kojeg se Izmjena plana donosi, redoslijedom kako je utvrđeno u Prilogu I. ove Odluke.

**IV.**

U postupku strateške procjene prema ovoj Odluci sudjelovati će tijela i osobe koje su navedene u Prilogu II. ove Odluke.

**V.**

Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije će o ovoj Odluci informirati javnost u skladu s odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08).

**VI.**

Ova Odluka stupa na snagu danom donošenja, a objavit će se na službenim internetskim stranicama Koprivničko-križevačke županije ([www.kckzz.hr](http://www.kckzz.hr)).

KLASA: 351-03/20-01/53

URBROJ: 2137/1-05/01-21-4

Koprivnica, 21. travnja 2021. godine

**ŽUPAN**

**Darko Koren, ing.građ.**

**PRILOG I.**

**Redoslijed radnji koje će se provesti u postupku strateške procjene utjecaja Izmjena plana na okoliš**

1. Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije (u daljnjem tekstu: Upravni odjel) će započeti postupak određivanja sadržaja strateške studije.
2. U postupku određivanja sadržaja strateške studije Upravni odjel će od tijela i /ili osoba određenih posebnim propisima pribaviti mišljenje o sadržaju i razini obuhvata podataka koji se moraju obraditi u strateškoj studiji vezano na područje iz djelokruga toga tijela i/ili osoba. Zahtjevom za davanje mišljenja smatra se poziv za dostavu zahtjeva za izradu prostornog plana (članak 8. stavak 5. Uredbe) prema posebnom propisu kojim se uređuje prostorno uređenje kojem se prilaže i ova Odluka o započinjanju postupka strateške procjene Izmjene plana. Mišljenja se dostavljaju kao sastavni dio zahtjeva za izradu Izmjena plana na način i u roku propisanom posebnim propisom kojim se uređuje prostorno uređenje (članak 9. stavak 3. Uredbe).
3. U svrhu usuglašavanja mišljenja o sadržaju strateške studije i utvrđivanja konačnog sadržaja strateške studije, ovaj Upravni odjel koordinira i provodi jednu ili više konzultacija s predstavnicima tijela i/ili osoba od kojih su zatražena mišljenja, sve tijekom roka propisanog posebnim propisom kojim se uređuje prostorno uređenje (članak 9. stavak 4. Uredbe).
4. Upravni odjel u postupku određivanja sadržaja strateške studije osigurava sudjelovanje javnosti sukladno Zakonu i uredbi kojom se uređuje informiranje i sudjelovanje javnosti i zainteresirane javnosti u pitanjima zaštite okoliša.
5. Nakon razmatranja pristiglih mišljenja te primjedbi i prijedloga javnosti, Upravni odjel utvrđuje konačni sadržaj strateške studije i u roku od 8 (osam) dana od dana isteka roka za dostavom mišljenja tijela iz točke 2. ovog Priloga donosi Odluku o sadržaju strateške studije. O istoj Odluci, Upravi odjel informira javnost objavom na službenim internetskim stranicama Koprivničko-križevačke županije.
6. U roku od 8 (osam) dana od dana donošenja Odluke o utvrđivanju sadržaja strateške studije župan imenuje Povjerenstvo za stratešku procjenu (u daljnjem tekstu: Povjerenstvo) sukladno odredbama članaka 14. i 15. Uredbe o strateškoj procjeni strategije, plana i programa na okoliš.
7. Upravni odjel Povjerenstvu dostavlja stratešku studiju i Nacrt prijedloga Izmjena plana u fazi u kojoj je izrađen, najkasnije 8 dana prije održavanja 1. sjednice Povjerenstva (članak 20. Uredbe). Predsjednik Povjerenstva saziva 1. sjednicu Povjerenstva najkasnije u roku od 8 (osam) dana od dana primitka strateške studije i Nacrta prijedloga Izmjene plana (članak 18. Uredbe).
8. Upravni odjel u roku od 8 dana od dana primitka strateške studije od ovlaštenika istu zajedno s nacrtom prijedloga Strategije dostavlja Povjerenstvu za stratešku procjenu. Nakon što u postupku sukladno člancima 9. i 10. Pravilnika ocijeni da je strateška studija cjelovita i stručno utemeljena, Povjerenstvo donosi mišljenje o rezultatima strateške studije u odnosu na nacrt prijedloga Strategije.
9. Na prvoj sjednici Povjerenstvo ocjenjuje cjelovitost strateške studije u odnosu na utvrđeni sadržaj strateške studije i Nacrt prijedloga Izmjena plana te stručnu utemeljenost strateške studije. Ako utvrdi da je strateška studija cjelovita i stručno utemeljena Povjerenstvo donosi Mišljenje o cjelovitosti i stručnoj utemeljenosti strateške studije ili u suprotnom predlaže da se strateška studija doradi i dopuni u roku od najduže 15 dana. Dopunjenu studiju Upravni odjel može dostaviti direktno izrađivaču Izmjena plana ili se ovisno o prijedlogu Povjerenstva održava 2. sjednica Povjerenstva.
10. Izrađivač dovršava Nacrt prijedloga Izmjena plana nakon što zaprimi cjelovitu i stručno utemeljenu stratešku studiju (članak 22. Uredbe).
11. Upravni odjel donosi Odluku o upućivanju Strateške studije i Prijedloga Izmjena plana na javnu raspravu te o Odluci informira javnost objavom na internetskim stranicama Koprivničko-križevačke županije sukladno članku 23. Uredbe. Javna rasprava provodi se u jedinstvenom postupku javne rasprave na Prijedlog Izmjena plana na način i u rokovima propisanim posebnim propisom kojim se uređuje prostorno uređenje, ako isti nije u suprotnosti s odredbama posebnog propisa iz područja zaštite okoliša.
12. Istodobno sa stavljanjem na javnu raspravu, Upravi odjel stratešku studiju i Prijedlog Izmjena plana dostavlja i na mišljenje tijelima i osobama sukladno Zakonu i Uredbi (članak 23. Uredbe).
13. Nakon provedene javne rasprave Upravno tijelo sva mišljenja, primjedbe i prijedloge iz javne rasprave te mišljenja tijela i osoba dostavlja ovlašteniku izrade strateške studije i izrađivaču Izmjena plana. Svojim očitovanjem, ovlaštenik će predložiti i konačne mjere zaštite okoliša i program praćenja stanja okoliša vezano na Izmjene plana. Nakon završetka javne rasprave, u roku od 15 dana, ovlaštenik dostavlja očitovanja na primjedbe i prijedloge iz javne rasprave na stratešku studiju te sudjeluje u izradi izvješća s javne rasprave prema posebnom propisu kojim se uređuje prostorno uređenje (članak 24. Uredbe)
14. Upravni odjel pribavlja mišljenje Ministarstva gospodarstva i održivog razvoja o provedenoj strateškoj procjeni Izmjeni plana, dostavom Nacrta konačnog prijedlogaIzmjena plana sa strateškom studijom i drugim dokumentima, članak 25. stavak 4. Uredbe. Mišljenje Ministarstva gospodarstva i održivog razvoja o provedenoj strateškoj procjeni mora se pribaviti prije dovršetka izrade izvješća o javnoj raspravi o prijedlogu prostornoga plana prema posebnom propisu (članak 25. stavak 2.) u roku od 15 dana od završetka javne rasprave, a prije zaključivanja izvješća s javne rasprave prema posebnom propisu (članak 28. stavak 8. Uredbe).
15. Izrađivač priprema Konačni prijedlog Izmjena plana te ga dostavlja tijelu nadležnom za donošenje sukladno propisima koji uređuju prostorno uređenje.
16. Postupak strateške procjene završava Izvješćem Upravnog odjela koje je potrebno izraditi u roku od 30 dana od dana donošenja Odluke o usvajanju Izmjena plana, sa sadržajem prema članku 27. Uredbe. O Izvješću se informira zainteresirana javnost tijela i/ili osobe određene posebnim propisima, jedinice lokalne i područne (regionalne) samouprave i druga tijela kada su ta tijela sudjelovala u postupku (članak 28. stavak 3. Uredbe).

**PRILOG II.**

**Popis tijela koja su prema posebnim propisima dužna sudjelovati u postupku strateške procjene utjecaja Izmjena plana na okoliš**

1. Ministarstvo gospodarstva i održivog razvoja, Uprava za energetiku, Ulica grada Vukovara 78, Zagreb,
2. Ministarstvo gospodarstva i održivog razvoja, Uprava za industriju, poduzetništvo i obrt, Sektor za rudarstvo, Ulica grada Vukovara 78, Zagreb,
3. Ministarstvo gospodarstva i održivog razvoja, Uprava za zaštitu prirode, Radnička cesta 80, Zagreb,
4. Ministarstvo gospodarstva i održivog razvoja, Uprava za procjenu utjecaja na okoliš i održivo gospodarenje otpadom, Radnička cesta 80, 10000 Zagreb
5. Ministarstvo prostornoga uređenja, graditeljstva i državne imovine, Republike Austrije 20, Zagreb,
6. Ministarstvo prostornoga uređenja, graditeljstva i državne imovine, Zavod za prostorni razvoj, Republike Austrije 20, Zagreb,
7. Ministarstvo prostornoga uređenja, graditeljstva i državne imovine, Ulica I. Dežmana 10, Zagreb
8. Ministarstvo mora, prometa i infrastrukture, Prisavlje 14, Zagreb,
9. Ministarstvo obrane, Trg kralja Petra Krešimira IV 1, Zagreb,
10. Ministarstvo poljoprivrede, Ulica grada Vukovara 78, Zagreb,
11. Ministarstvo poljoprivrede, Uprava šumarstva, lovstva i drvne industrije, Planinska 2a, Zagreb,
12. Ministarstvo kulture i medija, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, Bjelovar,
13. Ministarstvo unutarnjih poslova, Ulica grada Vukovara 33, Zagreb
14. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Koprivnica, Odjel inspekcije, Trg E. Kumičića 18, Koprivnica
15. Hrvatska regulatorna agencija za mrežne djelatnosti, R. F. Mihanovića 9, Zagreb,
16. Hrvatske ceste, Vončinina 3, Zagreb,
17. Županijska uprava za ceste Koprivničko–križevačke županije, I. Z. Dijankovečkog 3, Križevci,
18. Hrvatska agencija za civilno zrakoplovstvo, Ulica grada Vukovara 284, Zagreb,
19. Hrvatske vode, VGO za Muru i gornju Dravu, Međimurska 26b, Varaždin,
20. Hrvatske vode, VGO za srednju i donju Savu, Šetalište braće Radića 22 , Slavonski Brod
21. Hrvatska elektroprivreda, ODS Bjelovar, P. Biškupa-Vene 5, Bjelovar,
22. Hrvatska elektroprivreda, ODS., Elektra Koprivnica, Hrvatske državnosti 32, Koprivnica,
23. HEP d.d., Sektor za strategiju i razvoj, Ulica grada Vukovara 37, 10000 Zagreb,
24. Hrvatski operator prijenosnog sustava d.o.o., Kupska 4, Zagreb,
25. HŽ Infrastruktura d.o.o., Mihanovićeva 12, Zagreb,
26. Koprivnica plin d.o.o., Mosna 15, Koprivnica,
27. Komunalac d.o.o., Mosna 15, Koprivnica,
28. Koprivničke vode d.o.o., Mosna 15A, Koprivnica,
29. INA d.d. SD istraživanje i proizvodnja nafte i plina, Avenija V. Holjevca 10, Zagreb,
30. JANAF d.d., Sektor razvoja i investicija, Miramarska cesta 24, Zagreb,
31. PLINACRO d.o.o., Savska cesta 88a, 10000 Zagreb,
32. Hrvatske šume d.o.o. Zagreb, Uprava šuma podružnica Koprivnica, I. Meštrovića 28, Koprivnica,
33. Javna ustanova za upravljanje zaštićenim prirodnim vrijednostima na području Koprivničko–križevačke županije, Florijanski trg 4/II, Koprivnica,
34. PORA, Florijanski trg 4, Koprivnica,
35. Grad Đurđevac, Ulica S. Radića 1, 48350 Đurđevac
36. Grad Koprivnica, Zrinski trg 1, 48000 Koprivnica
37. Grad Križevci, Ulica I. Z. Dijankovečkog 12, 48260 Križevci
38. Općina Drnje, Trg kralja Tomislava 27, Drnje, 48316 Đelekovec
39. Općina Đelekovec, Ulica. M. P. Miškine 1, 48316 Đelekovec
40. Općina Ferdinandovac, Trg Slobode 28, Ferdinandovac, 48350 Đurđevac
41. Općina Gola, Ul. M. P Miškine 1, Gola, 48000 Koprivnica
42. Općina Gornja Rijeka, Trg Sidonije Rubido 3, Gornja Rijeka, 48260 Križevci
43. Općina Hlebine, Trg Ivana Generalića 1, Hlebine, 48316 Đelekovec
44. Općina Kalinovac, Dravska ulica 3, Kalinovac, 48350 Đurđevac
45. Općina Kalnik, Trg Stjepana Radića 5, Kalnik, 48260 Križevci
46. Općina Kloštar Podravski, Trg kralja Tomislava 2, Kloštar Podravski, 48350 Đurđevac
47. Općina Koprivnički Bregi, Trg kralja Tomislava bb, Koprivnički Bregi, 48000 Koprivnica
48. Općina Koprivnički Ivanec, Ulica Matije Gupca 12, Koprivnički Ivanec, 48000 Koprivnica
49. Općina Legrad, Trg svetog Trojstva 52a, Legrad, 48316 Đelekovec
50. Općina Molve, Trg kralja Tomislava 22, Molve, 48350 Đurđevac
51. Općina Novigrad Podravski, Ulica Blaža Mađera 4, 48325 Novigrad Podravski, 48350 Đurđevac
52. Općina Novo Virje, Trg Vladimira Jagarinca 1, Novo Virje, 48350 Đurđevac
53. Općina Peteranec, Ulica Matije Gupca 13, Peteranec, 48316 Đelekovec
54. Općina Podravske Sesvete, Ulica Ivana Mažuranića 1, Podravske Sesvete, 48350 Đurđevac
55. Općina Rasinja, Trg sv. Florijana 2, Rasinja, 48000 Koprivnica
56. Općina Sokolovac, Trg Tomislava Bardeka 8, Sokolovac, 48000 Koprivnica
57. Općina Sveti Ivan Žabno, Trg Karla Lukaša 11, 48214 Sveti Ivan Žabno
58. Općina Sv. Petar Orehovec, Sv. Petar Orehovec 12, Sv. Petar Orehovec, 48260 Križevci
59. Općina Virje, Ulica Đ. Sudete 10, Virje, 48350 Đurđevac
60. Zavod za prostorno uređenje Međimurske županije, Ruđera Boškovića 2, 40000 Čakovec,
61. Zavod za prostorno uređenje Varaždinske županije, Mali plac 1A, 42000 Varaždin,
62. Zavod za prostorno uređenje Koprivničko-križevačke županije, Florijanski trg 4, 48000 Koprivnica